wickkiey/tamil-wikipedia-chunked huggingface dataset:
# அகச்சுரப்பித் தொகுதி

வலம், பெண் இடம்.) **1.** கூம்புச் சுரப்பி **2.** மூளையடிச் சுரப்பி **3.** கேடயச் சுரப்பி **4.** தைமசு சுரப்பி **5.** அண்ணீரகச் சுரப்பி (அட்ரீனல் சுரப்பி) **6.** கணையம் **7.** சூல்பை **8.** விந்துச் சுரப்பி]]
**அகச்சுரப்பித் தொகுதி** அல்லது **அகஞ்சுரக்குந் தொகுதி** (Endocrine system) என்பது இயக்குநீர்கள் அல்லது ஹார்மோன்கள் எனப்படும் கலப்புற signaling மூலக்கூறுகளை வெளிவிடுகின்ற சிறிய உறுப்புக்களின் தொகுதி ஆகும். அகச்சுரப்பித் தொகுதி, வளர்சிதைமாற்றம், வளர்ச்சி, திசுக்களின் செயற்பாடு ஆகியவற்றை நெறிப்படுத்துவதுடன், மனநிலையைத் தீர்மானிப்பதிலும் பெரும் பங்கு வகிக்கின்றது. அகச்சுரப்பிகளின் குறைபாடுகள் தொடர்பான மருத்துவத் துறை அகச்சுரப்பியியல் எனப்படுகின்றது.  
அகச்சுரப்பித் தொகுதி நரம்புத் தொகுதியைப் போல ஒரு தகவல் சைகைத் தொகுதியாகும். நரம்புத் தொகுதி தகவல்களை அனுப்புவதற்கு நரம்புகளைப் பயன்படுத்துகின்றது, ஆனால், அகச்சுரப்பித் தொகுதி தகவல்களை அனுப்புவதற்குப் பெரும்பாலும் குருதியில் தங்கியுள்ளது. உடலின் பல பகுதிகளிலும் உள்ள நாளமில்லாச் சுரப்பிகள், வளரூக்கிகள் எனும் குறிப்பிட்ட வேதிப்பொருட்களை இரத்த ஓட்டத்தில் வெளிவிடுகிறது. இவ் வளரூக்கிகள் உயிரினங்களின் வேறுபட்ட, பல செயற்பாடுகளை நெறிப்படுத்துகின்றன.
# அகச்சுரப்பித் தொகுதி

## சைகைகளின் வகைகள்

கலச் சைகையின் பொதுவான முறை அகச்சுரப்புச் சைகை ஆகும். இத்துடன், பராகிறைன், ஆட்டோகிறைன், நியூரோஎண்டோகிறைன் ஆகிய வேறு பல சைகை முறைகளும் உள்ளன. நுரோன்களுக்கு இடையிலான தனி நியூரோகிறைன் சைகை முறை நரம்புத் தொகுதிக்கு உரியது ஆகும்.
# அகச்சுரப்பித் தொகுதி

## அகங்சுரக்கும் சுரப்பிகளும் அவற்றினால் இயக்குநீர்களும்

கள்]]
# அகச்சுரப்பித் தொகுதி

## அகங்சுரக்கும் சுரப்பிகளும் அவற்றினால் இயக்குநீர்களும்

### பரிவகக் கீழ்

| Stimulate thyroid-stimulating hormone release from anterior முன் [[பிட்யூட்டரி சுரப்பி ஆல் சுரக்கப்படும், தைரொயிட் தூண்டு இயக்குநீரை (TSH) சுரக்கும் |
| --- |
# அகச்சுரப்பித் தொகுதி

## இயக்குநீர்

வேதியியல் அடிப்படையில் இயக்குநீர்கள் புரதங்கள் மற்றும் இயக்க ஊக்கிகள் (Steroids) ஆகியவையாக உள்ளன. இயக்குநீர்கள் மிகக் குறைந்த அளவில் சுரந்தாலும் செயல் திறம் மிக்கவையாகக் காணப்படுகின்றன.
# அகச்சுரப்பித் தொகுதி

## கபச் சுரப்பி (Pituitary Gland)

நாளமில்லாச் சுரப்பிகள் அனைத்தையும் கபச் சுரப்பி (அல்லது மூளையடிச் சுரப்பி) ஒழுங்குப்படுத்திச் செயற்படுவதால், இது நாளமில்லாக் குழுவின் நடத்துநர் என்றழைக்கப்படுகிறது. இது பட்டாணி அளவில் மூளையின் அடிப்பகுதியுடன் இணைந்து காணப்படுகிறது.
# அகச்சுரப்பித் தொகுதி

## கபச் சுரப்பி (Pituitary Gland)

### கபச் சுரப்பியின் கதுப்புகள்

மூளையடிச் சுரப்பியின் முன் கதுப்பு அடினோஹைபோபைசிஸ் (Adenohypophysis) என்றும், பின் கதுப்பு நியுரோஹைபோபைசிஸ் (Neurohypophysis) என்றும் அழைக்கப்படுகிறது.
# அகச்சுரப்பித் தொகுதி

## கபச் சுரப்பி (Pituitary Gland)

### கபச் சுரப்பியின் கதுப்புகள்

#### அடினோஹைபோபைசிஸ் இயக்குநீர்கள் வகைப்பாடும் செயல்களும்

1. வளர்ச்சி இயக்குநீர் (Somatotrophic Hormone): இந்த இயக்குநீர் பொதுவாக வளர்ச்சியைக் கட்டுப்படுத்துவதாக உள்ளது. இதன் குறைவான சுரப்புக் காரணமாகச் சிறியவர்களுக்கு, வளர்ச்சிக் குன்றிக் குள்ளத் தன்மையும், மிகைச் சிறப்புக் காரணமாக அத்தகையோருக்கு, வளர்ச்சி மிகுந்து அசுரத் தன்மையும் ஏற்படுகிறது. பெரியவர்களுக்கு இம்மிகைச் சுரப்பினால் கை கால்கள், கீழ்த்தாடை ஆகியவை நீண்டதாக (அக்ரோமேகலி) அமையும்.
1. கேடயச் சுரப்பியைத் தூண்டும் இயக்குநீர் (Thyrotrophic Harmone): இந்த வகை இயக்குநீர் கேடயச் சுரப்பியின் வளர்ச்சியைத்தூண்டி, கேடயச் சுரப்பி இயக்குநீர் (Thyroxine) உற்பத்தியை அதிகரிக்கிறது.
1. அண்ணீரகப் புறணியைத் தூண்டும் இயக்குநீர் (Adrenocorticotropic Hormone) : அல்டோஸ்டீரோன் (Aldosterone) மற்றும் கார்டிசோன் இயக்குநீர் உற்பத்தியை இது தூண்டுகின்றது.
1. பாலிக்கிள் உயிர்மியைத் தூண்டும் இயக்குநீர்: பெண்களில் கிராமியன் பாலிக்கிள் அண்டச் சுரப்பியின் முதிர்வடைவதைத் தூண்டி அண்ட உற்பத்தியை அதிகரிக்கின்றது. அதுபோல், ஆண்களில் விந்து உருவாதலைத் தூண்டுகிறது.
1. லூட்டினைசிங் இயக்குநீர் (பெண்) அல்லது இடையீட்டுச் செல்களைத் தூண்டும் இயக்குநீர் (ஆண்) : கிராபியன் பாலிக்கிளிலிருந்து அண்டம் வெளியேறுதல் என்னும் அண்ட விடுபடும் நிகழ்விற்கு லூட்டினைசிங் இயக்குநீர் பயன்படுகிறது. ஈத்திரோசன் (Estrogen), புரோஜெஸ்டரோன் (Progesteron) முதலான பெண்மை இயக்கு நீர்களின் உற்பத்திக்கு அடிகோலுகிறது. ஆண்களில் இடையீட்டுச் செல்கள், ஆண்மையியக்குநீரான இரெசுத்தோசத்தெரோன் (Testosterone) இயக்குநீரைச் சுரக்கச் செய்கின்றன.
1. பால் சுரப்பு இயக்குநீர் (Lactogenic hormone) : இது பெண்களில் பால் சுரப்பியின் வளர்ச்சி மற்றும் குழந்தைப் பெற்றிற்குப் பின்னர், பால் உற்பத்தியைத் தூண்டுகிறது.
# அகச்சுரப்பித் தொகுதி

## கபச் சுரப்பி (Pituitary Gland)

### கபச் சுரப்பியின் கதுப்புகள்

#### நியுரோஹைபோபைசிஸ் இயக்குநீர்கள் வகைப்பாடும் செயல்களும்

1. ஆக்சிடோசின் : இவ்வியக்குநீர் பெண்களில் கருப்பையைச் சுருக்கியும் விரிவடையச் செய்தும் குழந்தைப்பேறு நிகழ்வை விரைவுபடுத்துகின்றது.
1. வாசோ பிரக்சின் மற்றும் சிறுநீர்த்தடுப்பி இயக்குநீர் (Antidiuretic hormone) : இந்த வகை இயக்குநீர், நீர் மீள உறிஞ்சப்படவும் அடர்த்தியான சிறுநீரைக் குறைந்த அளவில் உற்பத்திச் செய்திடவும் உறுதுணையாக இருக்கிறது. மேலும், இரத்தக் குழாய்களைச் சுருங்கச் செய்து இரத்த அழுத்தத்தை அதிகரிக்கச் செய்கிறது. இவ்வியக்குநீரில் பாதிப்புகள் ஏற்பட்டுச் சுரப்பின் அளவு குறையும்போது, மிகை நீரிழிவு நோய் (Diabetes insipidue) உண்டாகின்றது. இதன் காரணமாக, சிறுநீர் நீர்த்து அதிக அளவு வெளியேறுகிறது.
# அகச்சுரப்பித் தொகுதி

## கூம்புச் சுரப்பி (Pineal Gland)

இது, மூளைப்பகுதியிலுள்ள கார்பஸ் கலோசத்தின் அடியில் காணப்படுகிறது. இது கருப்புநிறமி (Melatonin) இயக்குநீரை உற்பத்திச் செய்கிறது. மார்புக் காம்பு, விதைப்பை போன்ற பகுதிகளில் நிறமிகளின் அடர்த்திக்கு இந்நிறமி முக்கியப் பங்கு வகிக்கிறது.
# அகச்சுரப்பித் தொகுதி

## கேடயச் சுரப்பி (Thyroid gland)

கழுத்துப் பகுதியில் குரல்வளையின் இரண்டு புறங்களிலும் பக்கத்திற்கு ஒன்றாக இரு கதுப்புகளைக் கொண்டு காணப்படும் அமைப்பிற்கு கேடயச் சுரப்பி என்றுபெயர். கேடயச் சுரப்பியக்குநீர் (Thyroxine) இங்குதான் சுரக்கிறது. இச்சுரப்பியக்குநீரில் அமினோ அமிலமும் அயோடினும் காணப்படுகின்றன. இச்சுரப்பியானது, உடல் வளர்ச்சியை மறைமுகமாகப் பாதிப்பதன் காரணமாக ஆளுமை இயக்குநீர் எனவும் குறிப்பிடப்பெறுகிறது.
# அகச்சுரப்பித் தொகுதி

## கேடயச் சுரப்பி (Thyroid gland)

### கேடயச் சுரப்பியக்குநீரின் பணிகள்

கேடயச் சுரப்பியக்குநீர், வளர்சிதை மாற்றத்தை அதிகரிக்கின்றது. உடலின் வெப்பத்தை அதிகப்படுத்த துணைசெய்கிறது. திசு வளர்ச்சி மற்றும் மாறுபாடு அடைவதைத் தூண்டுகின்றது. மேலும், குருதியில் அயோடின் மற்றும் சர்க்கரை அளவை ஒழுங்குப்படுத்துகிறது. சிறுநீரகச் செயல்பாட்டையும், சிறுநீர்ப் போக்கையும் கட்டுப்பாட்டுக்குள் வைத்திருக்கிறது.
# அகச்சுரப்பித் தொகுதி

## கேடயச் சுரப்பி (Thyroid gland)

### குறைபாடுகளால் உண்டாகும் விளைவுகள்

#### கேடயச் சுரப்புக்குறை நோய் (Hypothyroidism)

கேடயச் சுரப்பியக்குநீரின் குறை சுரப்புக் காரணமாக, முன் கழுத்துக் கழலை, குறை வளர்சிதை மாற்றம், உடல் வளர்ச்சிக் குறை நோய் (Cretinism) முதலான குறைபாடுகள் ஏற்படுகின்றன.
1. முன்கழுத்துக் கழலை : உணவில் அயோடின் பற்றாக்குறையால் இந்நோய் உண்டாகிறது. இதன் காரணமாக, கழுத்துப் பகுதியில் கேடயச் சுரப்பி வீங்கிக் காணப்படும்.
1. மிக்சிடிமா என்றழைக்கப்படும் குறைவளர்சிதை மாற்றக் குறைபாடு பெரியவர்களுக்கு ஏற்படுகிறது. குறைந்த வளர்சிதை மாற்றவீதம், உடல், மநம் தரவுற்றுக் காணப்படுதல், எடை அதிகரிப்பு, தோல் கடினத்தன்மை, குறைவான இதயத்துடிப்பு, மனச்சோர்வு முதலான அறிகுறிகள் இக்குறைபாட்டால் நிகழ்கின்றன.
1. உடல் வளர்ச்சிக் குறை நோய் : இது சிறியவர்களில் காணப்படும். இந்நோய் பாதிப்பினால் குள்ளத்தன்மை, மனவளர்ச்சிக் குறைபாடு, குறைபாடுடைய பற்கள், நாக்குத் துருத்துதல், தோல் தளர்வுத்தன்மை முதலிய அறிகுறிகள் உண்டாகும்.
# அகச்சுரப்பித் தொகுதி

## கேடயச் சுரப்பி (Thyroid gland)

### குறைபாடுகளால் உண்டாகும் விளைவுகள்

#### கேடயச்சுரப்பு மிகைநோய் (Hyperthyroidism)

கேடயச் சுரப்பியக்குநீரின் மிகைச் சுரப்பினால், மிகையான வளர்சிதை மாற்றம், உயர் இரத்த அழுத்தம், படபடப்பு, மிகுதியாக வியர்த்தல், எடை குறைவு, களைப்படைதல், கண்களில் பிதுக்கம் போன்றவை ஏற்படுகின்றன.
# அகச்சுரப்பித் தொகுதி

## புறக் கேடயச் சுரப்பி(Para thyroid gland)

இவை கேடயச் ச்ரப்பிக்கு உள்ளே இருக்கின்றன. இணை இயக்குநீர் (Parathormone) ,கால்சிடோனின் (Calcitonin) ஆகிய இயக்குநீர் இங்கு உருவாக்கப்படுகின்றன. இவை, கால்சியம் வளர்சிதை மாற்றத்தைப் பராமரிக்கின்றன.
# அகச்சுரப்பித் தொகுதி

## தைமசு சுரப்பி

இதயத்தின் மேல் அமைந்திருக்கும் பெரும் நிணநீர் அமைப்பு தைமசு சுரப்பியாகும். இது தைமொசின் என்னும் இயக்குநீரினைச் சுரக்கின்றது. தைமொசின், நோய் தொற்றிலிருந்து பாதுகாக்கிறது. மேலும், தைம நிணவணு (T lymphocyte) வேறுபாடு அடைவதைத் தூண்டிவிடுகிறது.
# அகச்சுரப்பித் தொகுதி

## அண்ணீரகச் சுரப்பி (Adrenal gland)

இச்சுரப்பியானது சிறுநீரகத்தின் மேல் அமைந்துள்ளது. இது அண்ணீரக புறணியையும் (Adrenal cortex), அண்ணீரக அகணியையும் (Adrenal medulla) உள்ளடக்கியதாகும்.
# அகச்சுரப்பித் தொகுதி

## அண்ணீரகச் சுரப்பி (Adrenal gland)

### அண்ணீரக புறணி

இதில் ஆல்டோஸ்டீரோன், கார்டிசோன் என்னும் இயக்குநீர்கள் சுரக்கின்றன. இவற்றுள், ஆல்டோஸ்டீரோன் நீர், சோடியம் மீண்டும் உரிஞ்சப்படுவதை ஊக்குவித்து பொட்டாசியம், பாசுபேட் அயனிகளைக் கழிவு நீக்கம் செய்கின்றது. தாது உப்புகளின் வளர்சிதை மாற்றத்தைப் பராமரிப்பு மேற்கொள்கிறது. மேலும், மின் பகுளிகளின் (Electrolytes) சமநிலை, உடல்திரவ அடர்த்தி. சவ்வூடு பரவல் அழுத்தம், இரத்த அழுத்தம் முதலியவற்றையும் இது பராமரிக்கிறது. கார்டிசோன் இயக்குநீர், கிளைக்கோசனைக் குளுக்கோசாகச் சிதைவடையச் செய்து, இரத்தத்தில் சர்க்கரையின் அளவை அதிகரிக்கிறது. தவிர, அழற்சித் தடுப்பு வினைகளைத் தோற்றுவித்து நோய்த்தடைக் காப்புத் துலங்கலைக் கட்டுப்படுத்துகின்றது.
# அகச்சுரப்பித் தொகுதி

## அண்ணீரகச் சுரப்பி (Adrenal gland)

### அண்ணீரக அகணி

இது, உருமாறிய நரம்புப் புறணியணுக்களால் ஆனது. அதிரனலின், இயலண்ணீரலின் என்கிற இருவகையான இயக்குநீர்களைச் சுரக்கின்றது. இவை ஆபத்துக் கால இயக்குநீர் என அழைக்கப்படுகிறது. ஏனெனில், அழுத்தமான, அபாயகரமான சூழ்நிலைகளை உடல் விரைந்து எதிர்கொள்ள இவை துணைபுரிகின்றன. மேலும், இவை இதயத்துடிப்பு, சுவாசம், விழிப்புணர்வுத் திறன் ஆகியவற்றை அதிகரிக்கச் செய்கின்றன. அதுபோல், கண் பாவையை விரிவடையச் செய்கின்றன. மிகையான வியர்த்தல், முடி சிலிர்க்கச் செய்தல் போன்றவற்றையும் உண்டாக்குகின்றன.
# பெஞ்சமின் பிராங்கிளின்

**பெஞ்சமின் பிராங்கிளின்** (*Benjamin Franklin*); (ஜனவரி 17, 1706 – ஏப்ரல் 17, 1790) என்பவர் ஐக்கிய அமெரிக்காவை உருவாக்கியவர்களுள் ஒரு மூத்த தலைவர் ஆவார். இவர் ஓர் அரசியல் தலைவர் மட்டுமல்ல, ஒரு எழுத்தாளர், அறிவியலாளர், கண்டுபிடிப்பாளரும் ஆவார். மின்னியலில் இவரின் கண்டுபிடிப்புகளுக்கும், கருத்துக்களுக்குமாக இவர் இயற்பியல் வரலாற்றில் ஒரு குறிப்பிடத் தக்க அறிவியலாளராகக் கருதப்படுகிறார். அமெரிக்க ஆங்கில எழுத்திலக்கணத்திலும் சீர்திருத்த முறைமை அவசியத்தை வலியுறுத்தியவர். வணிகம், அறிவியல், இலக்கியம், அரசியல் ஆகிய நான்கு துறைகளில் பெரும் வெற்றி பெற்றவர்; இளம் வயதில் கையில் ஒரு காசுகூட இல்லாமல் ஏழ்மையில் இருந்தும் அச்சுத்தொழிலின் மூலமும், பத்திரிக்கையின் மூலமும் நாற்பது வயதுக்குள் செல்வந்தரானவர்.  
*Poor Richard's Almanack* என்ற புகழ்பெற்ற இதழை உலகுக்குத் தந்தவர். உலகின் மிகப்பிரபலமான தன்வரலாற்று நூல்களுள் ஒன்று அவருடையது. மின்சாரம் பற்றியும் இடி மின்னல் பற்றியும் புகழ்பெற்ற ஆராய்ச்சிகளைச் செய்து இடி தாங்கியையும், இரட்டைக் குவியக்கண்ணாடியையும் மற்ற பல கருவிகளையும் கண்டுபிடித்தவர். அரசியலில் சட்டமன்ற உறுப்பினராக, அரசதந்திரியாக, பிரான்சுக்கான தூதராக விளங்கியவர். அமெரிக்க விடுதலைப் பேரறிக்கையை இயற்றிக் கையெழுத்திட்ட மூவரில் ஒருவர்.
# பெஞ்சமின் பிராங்கிளின்

## இளமை

நகரில் அமைந்துள்ள பிராங்கிளின் பிறந்த வீட்டின் முந்தைய தோற்றம்]]
பிராங்கிளின், 1706 ஆம் ஆண்டு ஜனவரி 17-ஆம் நாள் அமெரிக்காவின் பாஸ்டன் நகரில் பிறந்தார். மொத்தம் 17 பிள்ளைகளில் பத்தாவதாகப் பிறந்தவர் அவர். அவரது தந்தையார் சோப்பு, மெழுகுவர்த்திகளைத் தயாரித்து விற்பனை செய்வார். பெரிய குடும்பம் என்பதால் குடும்ப ஏழ்மையின் காரணமாகப் பிராங்கிளினை பள்ளிக்கு அனுப்ப இயலவில்லை. ஓராண்டுக்கும் குறைவாகவே பள்ளி சென்ற பிராங்கிளின் தனது ஏழாவது வயதிலேயே கவிதைகள் எழுதத் தொடங்கினார். பள்ளிக்குச் செல்லாவிட்டாலும் தன் தந்தையின் தொழிலில் உதவி செய்துகொண்டே தனக்குக் கிடைத்த நேரத்தில் அவர் நான்கு மொழிகளைக் கற்றுக்கொண்டார்
# பெஞ்சமின் பிராங்கிளின்

## எழுத்தும் அச்சுத்தொழிலும்

பிராங்கிளினுக்கு இயற்கையிலேயே நூல்கள் வாசிப்பதில் ஈடுபாடு இருந்தது. அவருடைய அந்தப் பண்புதான் பிற்காலத்தில் அமெரிக்காவின் விடுதலைப் பேரறிக்கையை எழுதும் ஆற்றலை அவருக்குத் தந்தது. அவருக்கு வாசிப்பில் இருந்த ஆர்வம் காரணமாகவே, அவரது சகோதரர் ஜேம்ஸின் அச்சுக்கூடத்தில் வேலைக்குச் சேர்ந்தார். அங்கு அச்சுப் பணிகளைக் கற்றுக்கொண்டதோடு அச்சுக்கு வரும் அத்தனைப் புத்தகங்களையும் படித்துத் தீர்த்து இன்பம் கொள்வார். அவர் நிறைய வாசித்ததால் எழுதும் திறமையும் கைவசப்பட்டது. பிறகு தனது சகோதரருடன் ஏற்பட்ட மனத்தாங்கல் காரணமாக அவர் வீட்டை விட்டு வெளியேறிப் பிலடெல்பியா சென்றார். அங்கும் அச்சுத்தொழிலில் ஈடுபட்டு சொந்தமாக அச்சு நிறுவனத்தைத் தொடங்கினார். அமெரிக்க இதழ்களில் நிறைய எழுதினார். அவரது புகழ் நாடு முழுவதும் பரவத் தொடங்கியது.
# பெஞ்சமின் பிராங்கிளின்

## இதழியலாளர்

1720 ஆம் ஆண்டு, பிராங்கிளின் *பென்சில்வேனியா கெசட்* (*Pennsylvania Gazette*) என்ற இதழை விலைக்கு வாங்கி அதன் பொறுப்பை ஏற்றுக்கொண்டார். நான்கு ஆண்டுகள் கழித்து *புவர் ரிச்சர்ட்ஸ் அல்மனாக்* (*Poor Richard's Almanack*) என்ற இதழைத் தொடங்கினார்.
# பெஞ்சமின் பிராங்கிளின்

## கண்டுபிடிப்பாளர்

### அறிவியல்

பிராங்கிளின் அச்சுத்துறையில் புதுமைகள் செய்த அதே வேளையில் புதிதாக எதையாவது கண்டுபிடிக்க வேண்டும் என்ற ஆர்வமும் அவரிடம் இருந்தது. அவர் குறைவான எரிமத்துடன் மிகுந்த வெப்பம் தரக்கூடிய அடுப்பைக் கண்டுபிடித்தார். அவற்றைத் தயாரித்து விற்கவும் தொடங்கினார். பயிர்களுக்குச் செயற்கை உரமிட்டால் அவை செழிப்பாக வளரும் என்று எடுத்துக் கூறினார். அவருடைய கருத்து ஆரம்பத்தில் புறக்கணிக்கப்பட்டாலும், அதிலிருந்த உண்மையை உலகம் மெதுவாகப் புரிந்து கொண்டது. இப்போதுகூட உலகம் முழுவதும் செயற்கை உரம் பயன்படுத்தப்படுகிறது.  
பிராங்கிளின் மின்சாரம் தொடர்பான ஆய்வுகளை மேற்கொண்டு மின்னலில் கூட மின்னிலையாற்றல் இருக்கிறது என்பதைக் கண்டறிந்தார். கூரிய முனைகளால் மின்சாரம் ஈர்க்கப்படுகிறது; அதேபோல், மின்னலும் கூரிய முனைகளால் ஈர்க்கப்படும் என்பதைப் பட்டம் ஆய்வின் மூலம் நிறுவினார். மின்னல், இடியிலிருந்து கட்டிடங்களைப் பாதுகாக்க இடிதாங்கியைக் கண்டுபிடித்தார். முதியவர்கள் எட்டப் பார்வைக்கும், கிட்டப் பார்வைக்கும் சேர்த்து அணியும் ஒரே கண்ணாடியான இரட்டைக் குவியக்கண்ணாடி பிராங்கினின் கண்டுபிடிப்பாகும். மற்றவர்களின் கண்டுபிடிப்புகளால் நாம் பயன்பெறும்போது நமது கண்டுபிடிப்பால் பிறர் பயன்பெறுவதை நாம் நற்பேறாகக் கருத வேண்டும் என்பதே அவரது எண்ணம்.
# பெஞ்சமின் பிராங்கிளின்

## பிற துறைகள்

அறிவியல் துறையில் பெரும் பங்களிப்பைச் செய்த பிராங்கிளின், காகிதப் பணத்தின் இன்றியமையாமையை எடுத்துக்கூறி அதன் புழக்கத்தை அதிகரிக்கச் செய்தார். சந்தா முறையில் நூல்களை வாங்கிப் படிக்கும் முறையை உலகுக்கு அறிமுகம் செய்தார். பிலடெல்பியாவின் அஞ்சல் துறையின் பல மாற்றங்களைச் செய்து தற்கால அஞ்சல் துறை பின்பற்றும் பல கொள்கைகளை உருவாக்கித் தந்தார். 1730-ஆம் ஆண்டு, நடமாடும் நூல் நிலையம் என்ற அற்புதத் திட்டத்தை உலகுக்கு அறிமுகம் செய்தார். அதனைத் தொடர்ந்து அமெரிக்காவின் முதல் தீ காப்பீட்டு நிறுவனத்தை உருவாக்கினார். ஒரு கல்விக் கழகத்தை நிறுவ வேண்டும் என்று கனவு கண்டார். அவரது காலகட்டத்திலேயே அந்தக் கனவு நனவானது. இன்று உலகப் புகழ்பெற்ற அமெரிக்கப் பல்கலைக்கழகங்களுள் ஒன்றான பென்சில்வேனியா பல்கலைக்கழகம் அவர் நிறுவியதுதான். 1749-ஆம் ஆண்டு அது நிறுவப்பட்டது. பிராங்கிளின், அதற்கு அடுத்த இரண்டு ஆண்டுகள் கழித்து அமெரிக்காவின் முதல் மருத்துவமனையைத் தோற்றுவித்தார்.
# பெஞ்சமின் பிராங்கிளின்

## அரசியல்

பிராங்கிளின் ஓர் சிறந்த சிந்தனையாளர், நேர்மையானவர் என்பதால் அரசு அவரைப் பயன்படுத்திக்கொள்ள விரும்பியத. அவரும் சட்டமன்ற உறுப்பினர், அரசதந்திரி, தூதர் எனப் பல்வேறு நிலைகளில் அரசியல் பணி புரிந்தார். அவர் தன் அரசியலறிவைப் பயன்படுத்தி, இங்கிலாந்தின் குடியேற்றவாத ஆட்சியில் அடிமைப்பட்டு கிடந்த அமெரிக்காவுக்கு விடுதலை கிடைக்க பிரான்சின் உதவியைப் பெற்றார். அவர்மேல் பெரும் மதிப்புக் கொண்டிருந்த பிரான்சும் அமெரிக்காவுக்கு உதவ முன்வரவே இங்கிலாந்து பணிந்தது; அமெரிக்காவுக்கு விடுதலை கிடைத்தது. 1789 ஆம் ஆண்டு அமெரிக்காவின் முதல் அதிபராகத் தேர்ந்தெடுக்கப்பட்ட ஜார்ஜ் வாஷிங்டன் அமெரிக்காவின் அரசியல் சட்டத்தை இயற்றும் மாபெரும் பொறுப்பைப் பெஞ்சமின் பிராங்கிளினை உள்ளடக்கிய ஒரு குழுவிடம் ஒப்படைத்தார். அவரது மேற்பார்வையில் உருவான அரசியல் சட்டம்தான் இன்றும் அமெரிக்காவை வழிநடத்துகிறது.
# பெஞ்சமின் பிராங்கிளின்

## சிறப்பு

அமெரிக்கா விடுதலை பெற்ற பிறகு முதன் முதலாக இரண்டு அஞ்சல் தலைகளை வெளியிட்டது. ஒன்றில் அமெரிக்காவின் முதல் அதிபரான ஜார்ஜ் வாஷிங்டனின் படமும் மற்றொன்றில் பெஞ்சமின் பிராங்கிளினின் படமும் இடம்பெற்றிருந்தது.
# பெஞ்சமின் பிராங்கிளின்

## மறைவு

பிராங்கிளின் 1790 ஆம் ஆண்டு ஏப்ரல் 17-ஆம் தேதி தனது 84 ஆவது வயதில் காலமானார். அவரது உடல் அரசு மரியாதையுடன் அடக்கம் செய்யப்பட்டது. ஏறத்தாழ இருபதாயிரம் பேர் அவருக்கு இறுதி மரியாதை செலுத்தினர்.
# பெஞ்சமின் பிராங்கிளின்

## பொன்மொழி

இன்றும் பல பேச்சாளர்கள் பெஞ்சமின் பிராங்கிளின் உதிர்த்த பல பொன்மொழிகளை அடிக்கடி பயன்படுத்துகின்றனர்.
# துணி துவைப்பி

நீரையும் அழுக்கு அகற்றும் கலவையையும் பயன்படுத்தி துணிகளைத் தோய்த்து தரும் இயந்திரம்** துணி துவைப்பி** ஆகும். இது மின்னாற்றலில் இயங்கும் ஒரு வீட்டுக் கருவி ஆகும்.  
அன்றாட வாழ்வியலில் நாம் பயன்படுத்தும் துணிகளையும் உடைகளையும் அவ்வப்போது துவைத்துச் சுத்தமாக்குவது ஒரு சுகாதாரத் தேவை. இது ஒரு அழகியல் செயற்பாடும் கூட. முன்னைய காலகட்டங்களில் உடையை நீரில் நனைத்து, கைகளால் தேய்த்து, சவர்க்காரம் போட்டு அழுக்கு நீக்கி அலசித் தோய்த்தனர். இது நேரமெடுக்கும், உடலுழைப்பு தேவையான ஒரு செயற்பாடு. நேரத்தைக் குறைத்து, உடலுழைப்பைத் தவிர்க்க துணி துவைக்கும் இயந்திரம் உதவுகிறது.
# துணி துவைப்பி

## துணிதுவைப்பி தயாரிக்கும் சில முன்னணி நிறுவனங்கள்

- ஐஎஃப்பி(IFB)
- வீடியோகான்(Videocon)
- சாம்சங்(Samsung)
- எல்ஜி(LG)
- வேர்ல்பூல்(Whirlpool)
- எலக்ட்ரோலக்ஸ்(Electrolux)
# துணி உலர்த்தி

துவைத்த, ஈரமான துணிகளை உலர்த்தும் இயந்திரம் **துணி உலர்த்தி** ஆகும். முன்னைய காலகட்டங்களில் சூரிய வெளிச்சத்தில் துணியை உலர்த்துவது வழமை. இது நீண்ட நேரத்தை எடுக்கும். விரைந்து துணிகளை உலர்த்துவதற்கும், வெயில் இல்லா இடங்களிலும் துணி உலர்த்து இயந்திரம் பயன்படுகிறது.  
துணிகளை இயந்திரத்துக்குள் உள்ள உருளையில் இட வேண்டும். இயந்திரம் சூடேற்றப்பட்ட காற்றை சுழற்றிக்கு விடும். உருளையும் துணிகளை ஐதாக வைத்திருப்பதற்காக மெதுவாக உருளும். சூடேற்றப்பட்ட காற்று துணியின் ஈரத்தன்மையை அகற்றி துணியை உலர்த்தும்.
# துணி உலர்த்தி

## இவற்றையும் பாக்க

- துணி துவைக்கும் இயந்திரம்
# பாத்திரம்கழுவி

உணவு சமைக்க உதவும் உபகரணங்களையும், உண்ண பயன்படும் பாத்திரங்களையும் கழுவக்கூடிய இயந்திரம் **பாத்திரம்கழுவி** ஆகும். இது சூடேற்றப்பட்ட (55-65 degrees Celsius) நீரை வேகமாக பாத்திரங்கள் மீது தெளிப்பதன் மூலம் பாத்திரங்களை சுத்தமாக்குகிறது. முதலில் அழுக்ககற்றும் கலவை கலந்த சூடுநீரை தெளித்து, பின்னர் தெளிவான சுடுநீரைத் தெளிக்கிறது. மின்சக்தியில் இயங்கும் இந்த இயந்திரம் நேரத்தையும் மனித உழைப்பையும் சேமிக்கிறது.  
இந்த இயந்திரத்தில் பாத்திரங்களை அடுக்கி வைக்க பிரத்யேக தட்டுகள் இருக்கும். சில இயந்திரங்களில் பாத்திரங்களை உலர வைக்கும் வசதியும் உண்டு. வெவ்வேறு வகையான பாத்திரங்களுக்கு ஏற்றவாறு பல்வேறு சலவை முறைகள் இந்த இயந்திரத்தில் இருக்கும். இதனால் கண்ணாடிப் பாத்திரங்கள், பீங்கான் பாத்திரங்கள், சமையல் பாத்திரங்கள் என அனைத்தையும் திறம்பட சுத்தம் செய்யலாம்.
# தூசுறிஞ்சி

DC07 upright **Cyclonic vacuum cleaner** using centrifugal force to separate dust and particles from the air flowing through the cylindrical collection vessel.]]  
நிலத்தில் காணப்படும் சிறு குப்பைகளையும் தூசியையும் உறிஞ்சி ஒரு பைக்குள் சேகரிக்கும் இயந்திரம் **தூசி உறிஞ்சி** ஆகும். ஆங்கிலத்தில் *vacuum cleaner* என்ற சொல்லுக்கு தமிழ் இணையப் பல்கலைக்கழக அகரமுதலி வெற்றிடத் தூய்மிப்பு என்றும் நேரடி மொழி பெயர்ப்பு தருகிறது.
இப்பொறியைப் பயன்படுத்துவதற்கு முன்னர், துடைப்பத்தைக் கொண்டு சுத்தம் செய்தனர். இன்றும், இந்திய வீடுகளில் அதிக அளவில், துடைப்பம் பயன்படுத்தப் படுகிறது.  
பொதுவாக நிலத்திற்கு கம்பளம் (*carpet*) இடப்பட்ட வீடுகளில் இது பயன்படுகின்றது. தானியங்கு தூசி உறிஞ்சிகளும் தற்போது விற்பனையில் உள்ளன.
# தூசுறிஞ்சி

## வரலாறு

1996 ஆம் ஆண்டு ஜேம்ஸ் டைசன் என்பவர் வெற்றிட தூசுறிஞ்சியைக் கண்டுபிடித்தார். சுவீடன் நாட்டைச் சேர்ந்த எலக்ட்ரோலக்ஸ் எனும் நிறுவனம் அவரிடமிருந்து அதன் உரிமையைப் பெற்றுச் சந்தையில் அறிமுகப்படுத்தியது. 2001 ஆம் ஆண்டு டைசன் எனும் பிரித்தானிய நிறுவனம் DC06 எனும் தனியங்கி வெற்றிட தூசுறிஞ்சியை உருவாக்கியது. இதை ரோபோட் வாக்யூம் கிளீனர் என்று அழைக்கின்றனர். வட்டவடிவில் உள்ள இது தன்னகத்தே கணினியைக் கொண்டுள்ளது. இது வீட்டின் இண்டு இடுக்குகளில் உதாரணத்துக்குக் கட்டில், சோபா, இருக்கை, நாற்காலிகள் ஆகியவற்றின் அடியில் புகுந்து புகுந்து, தூசிகளையும் குப்பைகளையும் உறிஞ்சி எடுத்து தரையைச் சுத்தமாக்கும் வல்லமை கொண்டது.
# குளிர்சாதனப் பெட்டி

. ]]  
உணவையும் மருந்தையும் குளிர்ப்படுத்தி பாதுகாக்கும் இயந்திரம் **குளிர்சாதனப் பெட்டி** (*Refrigerator*) ஆகும். இது வெப்பம் கடாத்தப்படா ஒரு பெட்டியையும், உள்ளே இருந்து வெப்பத்தை வெளியே கொண்டு சென்று பொருட்களை குளிர்மைப்படுத்த ஒரு ஒழுங்குமுறையையும் கொண்டிருக்கிறது. இது மின்சக்தியில் இயங்கும் ஒர் இயந்திரம்.  
உணவுப் பொருட்களை நீண்ட நாட்களுக்கு பாதுகாக்க உதவும் இந்த இயந்திரம் தொழில்நுட்ப வரலாற்றில் ஒரு முக்கிய கண்டுபிடிப்பாக பார்க்கப்படுகிறது. உணவுப் பொருட்கள் அதிகமாக கிடைக்கும் காலங்களில் அவற்றை இவ்வாறு பாதுகாத்து, அவை உணவுப் அருகிக் கிடைக்கும் காலத்தில் பயன்படுத்த உதவுகிறது. உணவுகள் அதிகமாக கிடைக்கும் இடங்களில் இருந்து வேற்று இடங்களுக்கு எடுத்து செல்லவும் இது உதவுகின்றது.
# தானுந்து தலைப்புகள் பட்டியல்

## இயல்

- இயந்திரவியல்
- இலத்திரனியல்
- கணினியியல்
# தானுந்து தலைப்புகள் பட்டியல்

## பொது

- தானுந்து
- பேருந்து
- தொடரூந்து
- வானூர்தி
# தானுந்து தலைப்புகள் பட்டியல்

## வரலாறு

- காட்லீப் டைம்லர்
- ஹென்றி போர்டு
- Giovannai
- கார்ல் பென்சு
- Jony Boyd Dunlop
# தானுந்து தலைப்புகள் பட்டியல்

## அடிப்படை இயற்பியல், வேதியியல்

- இயக்க ஆற்றல் - kinetic energy
- விசை - force
- முறுக்கு விசை - torque
- வேகம் - speed
- முடுக்கம் - acceleration
- உராய்வு - friction
- எரிநெய்
- எரிபொருள்
- எரிதல் - combustion
# தானுந்து தலைப்புகள் பட்டியல்

## உறுப்புகள்

### உடல்

- வெளி அமைப்பு
- உள் அமைப்பு
- Bumpster
- உதிரிப்பாகங்கள் - Accessories
# தானுந்து தலைப்புகள் பட்டியல்

## உறுப்புகள்

### வலு பிறப்பாக்கி தொகுதி

- Engine - உள் எரி பொறி
- Fuel System - எரிபொருள் உட்செலுத்தல் தொகுதி
- Valves and Camshaft
- Electrical System - இலத்திரனியல் தொகுதி
- Four Stroke Cycle Engine - நான்கு இயங்கு நிலை சுழற்சி பொறி
- Exhaust System - புகைபோக்கித் தொகுதி
- Cooling System - குளிரூட்டும் தொகுதி
- lubrication System - மசகிடுதல் தொகுதி
- Ignition system - தீமூட்டு அமைப்பு
# தானுந்து தலைப்புகள் பட்டியல்

## உறுப்புகள்

### :en:Powertrain

- Clutch - உரசிணைப்பி
- Friction clutch - உராய்வு உரசிணைப்பி
- Fluid Coupling
- Transmission (Standard, Automatic, Planetary Gear)
- Driveshaft: செலுத்தற்றண்டு எனப்படுதவது உள் எரி பொறியில் இருந்து பெறப்படும் ஆற்றலை சில்லுக்கு இடம் மாற்றம் செய்யும் ஓர் இயந்திர பாகம் ஆகும்.
- Differential
# தானுந்து தலைப்புகள் பட்டியல்

## உறுப்புகள்

### :en:Chassis

- Suspension System - தாங்கு தொகுதி
- Axels and Wheels - சில் தொகுதி
- Tires - டயர்
- Braking System - தடுப்புத் தொகுதி (தானுந்து)
:* Drum
:* Disk
:* Power
- System System
# தானுந்து தலைப்புகள் பட்டியல்

## மாற்று

- :en:Alternative propulsion
# தானுந்து தலைப்புகள் பட்டியல்

## இவற்றையும் பாக்க

- :en:List of auto parts
- :en:List of basic automobile topics
- :en:Wikipedia:WikiProject Automobiles
# தானுந்து தலைப்புகள் பட்டியல்

## குறிப்பு

மேலே தரப்பட்ட சொற்கள் தற்போதைய பரந்த பயன்பாட்டில் உள்ள தொழில்நுட்பத்தையே பெரிதும் பட்டியலிடுகின்றன. இந்த நுட்பம் சூழலியல் விளைவுகளை கருத்தில் கொண்டு தற்போது விரைந்து மாற்றியமைக்கப்பட்டு வருகிறது. மேலும், வெவ்வேறு தானுந்து தொழில்நுட்பங்களும் உள்ளன. அவையும் இங்கு சேர்க்கப்பட வேண்டும்.
# அத்லோன்

**ஏஎம்டி அத்லோன்** அல்லது **ஏஎம்டி ஆத்லோன்** செயலிகள் தொடர்ச்சியாக ஏஎம்டி நிறுவனத்தினால் வடிவமைக்கப்பட்டு உருவாக்கப்பட்ட செயலிகளைக் குறிக்கும். இது x86 கணினி அறிவுறுத்தல்களைக் கொண்டு 7ஆவது குடும்பச் செயலியாகும். இது இண்டெல் செயலிகளை விட வினைத்திறனாக குறிப்பிடத்தக்க காலப்பகுதியில் செயற்பட்டது. இதனைத் தொடர்ந்து 64 பிட் செயலியான அத்லோன் 64 ஐயும் வடிவமைத்து உருவாக்கியது.  
அத்லோன் 23 ஜூன் 1999 இல் அறிமுகம் செய்யப்பட்டது. இது விளையாட்டுப் போட்டி வெற்றியாளர் (சாம்பியன்) என கிரேக்க மொழியில் பொருள்படும் அத்லோன் என்ற சொல்லில் இருந்து உருவாக்கப்பட்டதாகும்.
# அத்லோன்

## வரலாறு

ஏஎம்டியின் முன்னாள் நிறைவேற்று அதிகாரி ஜெரி சாண்டிரஸ் செமிகாண்டாக்டர்களை தயாரித்துவெளிவிடும் மோட்ரோலா நிறுவனத்துடன் ஒப்பந்ங்களை மேற்கொண்டு செயலியை மேம்படுத்திவெளிவிடுவதில் வெற்றிகண்டனர். ஆகஸ்ட் 1999 இல் அத்லோன் செயலி வெளிவந்தது. இதை வடிவமைப்பதில் டெக் ஆல்பாச் செயலியை வடிவமைத்த டிறிக் மேயர் என்பவரின் பங்களிப்பு குறிப்பிடத்தக்கது.
# அத்லோன்

## அத்லோன் போட்டியாளர்கள்

- இண்டெல் பெண்டியம் !!!, பெண்டியம் 4 மற்றும் செலிரோன்.
- வயா சீ3, சீ7
- டான்ஸ்மீட்டா எவ்விசியோன்
# அண்ணீரகச் சுரப்பி

**அண்ணீரகச் சுரப்பி** (Adrenal gland) (தமிழக வழக்கு: அட்ரீனல் சுரப்பி அல்லது அதிரீனல் சுரப்பி) என்பது, சிறுநீரகத்தின் மேல் இருக்கும் முக்கோண வடிவான அகச்சுரப்பி ஆகும். இது நாளமில்லாச் சுரப்பி ஆகும். இவை ஒவ்வொரு சிறுநீரகத்துக்கும் மேற்புறத்தில் ஒன்று வீதம் வலது, இடமாக இருபுறமும் அமைந்திருக்கும். இவை ஒவ்வொன்றும் இரு பகுதிகளைக் கொண்டுள்ளன. உட்புறப்பகுதிக்கு அகணி என்று பெயர். வெளிப்புறப் பகுதிக்கு புறணி என்பது பெயர். இச்சுரப்பியின் எடை 12 கிராம்களாகும். அட்ரீனல் அகணியிலிருந்து அட்ரீனலின் மற்றும் நார் அட்ரீனலின் என்ற இருவகை இயக்குநீர்கள் சுரக்கின்றன. புறணியிலிருந்து 'ஸ்டீராய்ட்ஸ்' (Steroids) என்னும் இயக்குநீர்கள் சுரக்கின்றன. இவை நேரடியாக இரத்தத்தில் கலந்து விடுகின்றன. இவற்றின் முக்கிய பணி இழையங்களைத் தூண்டுவதும், உடம்பின் வளர் சிதைமாற்றத்தைச் சீராக நடைபெறச் செய்வதும் ஆகும். இச்சுரப்பியிலிருந்து ஈத்திரோசன், புரோஜெஸ்ட்ரான் இயக்குநீர்களும் மிகச் சிறிய அளவில் சுரக்கின்றன. கார்ட்டிசால், எபிநெப்ரின் ஆகியவற்றை உள்ளடக்கிய கார்ட்டிகோஸ்டெரோய்டுகள், கட்டெகோலமைன்கள் என்பவற்றை உற்பத்தி செய்வதன்மூலம், நெருக்கடிகளுக்கான எதிர்வினைகளை நெறிப்படுத்துவதே இதன் முக்கிய பொறுப்பு ஆகும்.
# விண்டோசு 1.0

16பிட் வரைகலை இடைமுக **விண்டோசு 1.0** இயங்குதளமானது 20 நவம்பர் 1985 இல் வெளிவிடப்பட்டது. இதுவே மைக்ரோசாப்டின் பல பணிகளை ஒரே நேரத்தில் செய்யவல்ல வரைகலை இடைமுகத்தை உடைய இயங்குதளத்தை உருவாக்கும் முயற்சியின் ஓர் அடிக்கல்லாக அமைந்தது. விண்டோஸ் 1.0 இயங்குதளமே விண்டோஸ் குடும்பத்தின் முதலாவது இயங்குதளம் ஆகும்.
# விண்டோசு 1.0

## வசதிகள்

மைக்ரோசாப்ட் விண்டோஸ் 1.0 மைக்ரோசாப்ட் டாஸ் இயங்குதளத்தின் மேல் இருந்து இயக்கும் ஓர் இயங்குதளாமாகவே இருந்ததேயன்றித் தனித்தியங்கும் ஓர் இயங்குதளம் அல்ல. இதன் வரைகலைப் பணிச்சூழல் ஆனது மிகவும் மட்டுப்படுத்தப்பட்டு இருந்ததால் நிரல்கள் நேரடியாக கணினியின் அடிப்படை உள்ளீட்டு வெளியீட்டுப் பகுதியூடாக (பயோஸ்) நிரல்களை எழுதவேண்டியிருந்தது.
# இயக்குநீர்

## கண்ணோட்டம்

இயக்குநீர் சமிக்ஞைகள் கீழ்வரும் வெவ்வேறு படிகளில் நடைபெறுகின்றன:
1. குறிப்பிட்டத் திசுக்களில், குறிப்பிட்ட இயக்குநீர் உருவாதல்.
1. இயக்குநீர் சேமிப்பு மற்றும் சுரப்பு.
1. இலக்குச் செல்களுக்கு இயக்குநீர் கடத்தப்படுவது.
1. கல மென்சவ்வு அல்லது உயிரணுவகப் புரத ஏற்பிகள் இயக்குநீரை உணர்ந்து கொள்ளல்.
1. பெறப்பட்ட இயக்குநீர் சமிக்ஞைகளை, சமிக்ஞை கடத்துகை செய்கைகள் மூலமாக மீளிடல் (relay) மற்றும் விரிவுபடுத்தல்: இதன் மூலமாக உயிரணுத் தொழிற்பாடுகள் செயற்படத் தொடங்குகின்றன. அடுத்தப்படியாக, இயக்குநீரைச் சுரக்கும் செல்கள் இலக்குச் செல்களின் செயற்பாடுகளை உணர்ந்து கொண்டு, மேற்கொண்டு அதிக அளவில் இயக்குநீர் சுரப்பதை நிறுத்துகின்றன. இது ஒருசீர்த்திடநிலை எதிர்ப்பின்னூட்டச் சுற்றிற்கான (negative feedback loop) உதாரணமாகும்.
1. இயக்குநீர் சிதைவடைதல்.  
இயக்குநீரைச் சுரக்கும் செல்கள் குறிப்பிட்ட நாளமில்லாச் சுரப்பியினுள் உள்ளத் தனித்துவமான செல் வகைகளாகும். உதாரணமாக, தைராயிடு சுரப்பி, சூலகம், விந்தகம் ஆகியவற்றைக் கூறலாம். உயிரணு வெளித்தள்ளல் (exocytosis) அல்லது பிற சவ்வின் ஊடாகக் கடத்தப்படும் (membrane transport) வழிமுறைகளிலும் இயக்குநீர்கள் உருவாகும் செல்களிலிருந்து வெளிப்படுகின்றது. படிநிலை முறை மாதிரி (hierarchical model), இயக்குநீர் சமிக்ஞைகளின் வழிமுறைகளை மிகவும் எளிமைப்படுத்திக் கூறுவதாக உள்ளது. ஒரு குறிப்பிட்ட இயக்குநீரின் சமிக்ஞைகளைப் பெறும் செல்கள் குறிப்பிட்டத் திசுக்களில் உள்ள பல்வேறு செல்களுள் ஒன்றாக (இன்சுலின் இயக்குநீர் சமிக்ஞைகளைப் பெறும் செல்ககளைப் போன்று) உள்ளன. இவை பல்வேறு உள்பரவிய உடலியக்கத் தொழிற்பாடுகளைத் தூண்டுவதாக உள்ளன. ஒரு இயக்குநீர் சமிக்ஞைகளுக்கு வெவ்வேறு திசு வகைகள் மாறுபட்ட விதத்தில் இயக்கம் பெறலாம்.
# இயக்குநீர்

## ஒழுங்காறு

இயக்குநீர் தயாரிப்பு மற்றும் சுரப்பு விகிதம் ஒருசீர்த்திடநிலை எதிர்ப்பின்னூட்டச் சுற்றுக் கட்டுப்பாட்டு இயங்குமுறை மூலமாக ஒழுங்காறு செய்யப்படுகிறது. இத்தகைய ஒழுங்காறு இயங்குமுறை இயக்குநீர்களின் வளர்சிதை மாற்றம் மற்றும் சுரப்பு ஆகியவற்றைப் பாதிக்கும் காரணிகளைச் சார்ந்துள்ளது. எனவே, அதிகளவு இயக்குநீர் இரத்தத்தில் இருப்பது மட்டுமே எதிர்ப்பின்னூட்டச் சுற்று இயங்குமுறையைத் தூண்டுவதில்லை. இயக்குநீர்களின் விளைவுகள் இலக்குச் செல்களின் மீது அதிக அளவில் ஏற்படும்போது மட்டுமே இத்தகைய எதிர்ப்பின்னூட்டச் சுற்று இயங்குமுறை தூண்டப்படுகிறது.  
கீழ்வரும் காரணிகளால் இயக்குநீர்கள் சுரப்பது தூண்டப்படுவதோ, நிறுத்தப்படுவதோ நிகழலாம்:
- பிற இயக்குநீர்கள் (தூண்டும் அல்லது வெளிப்படுத்தும் இயக்குநீர்கள்)
- இரத்த நீர்மத்தில் அயனிகள் அல்லது ஊட்டச் சத்துக்கள் மற்றும் இணையும் புரதக் கோளங்களின் செறிவு
- நரம்பணுக்கள், உளச் செயற்பாடுகள்
- சூழல் மாறுபாடுகள். உதாரணமாக, ஒளி அல்லது வெப்பநிலை மாறுபாடுகளைக் கூறலாம்.  
நாளமில்லாச் சுரப்பிகளைத் தூண்டிப் பிற இயக்குநீர்களைச் சுரக்க வைக்கும் தூண்டும் இயக்குநீர்கள் (tropic hormones) ஒரு சிறப்பான குழுமமாக உள்ளன. உதாரணமாக, தைராயிடு தூண்டும் இயக்குநீர் கேடயச்சுரப்பியின் வளர்ச்சிக்கும், தைராயிடு இயக்குநீர் சுரப்பதற்கும், சுரப்பியின் செல்களைத் தூண்டுவதற்கும் துணைபுரிகின்றது.  
உடனடியாக இயங்கத்தக்க இயக்குநீர்கள் இரத்தச் சுற்றோட்டத்தில் கலப்பதற்காகச் சில இயக்குநீர்களைச் சுரக்கும் செல்கள் முன்னரே இயக்குநீர் முன்பொருட்களாக உருவாக்கி, சேமித்து வைக்கின்றன. இவ்வாறு சேமித்து வைக்கப்பட்ட இயக்குநீர் முன்பொருட்கள் குறிப்பிட்டத் தூண்டல்களுக்கு ஏற்றவாறு இயங்கத்தக்க இயக்குநீர்களாகத் துரிதமாக மாற்றப்படுகின்றன.  
இக்கோசனாயிடுகள் இடஞ்சார்ந்த இயக்குநீர்களாகக் கருத்தப்படுகின்றன. ஏனெனில், இவை இலக்குச் செல்களில் குறிப்பிடத்தக்க விளைவுகளை ஏற்படுத்த இடஞ்சார்ந்து உருவாக்கப்படுகின்றன. அதே சமயத்தில், இவை துரிதமான சிதைவுச் சுழற்சியைக் கொண்டுள்ளன. இதனால், இத்தகு இயக்குநீர்கள் உடலின் தொலைவானப் பகுதிகளுக்குச் செல்வது தடுக்கப்படுகிறது..
# இயக்குநீர்

## ஏற்பிகள்

உருவாக்கப்படுகிறது (3). இதுவே புரத உருவாக்கத்துக்கு முதல் படியாகும். வலது பாகத்தில் புரத இயக்குநீர்கள் உள்ளன (1). இவை ஏற்பிகளுடன் இணையும்போது (2) சமிக்ஞைத் தடங்கள் தூண்டப்படுகின்றன. இவ்வாறு சமிக்ஞைத் தடங்கள் தூண்டப்படுவது (3) உட்கருவகத்தில் படியெடுத்தல் காரணிகள் தூண்டப்படுவதற்கும், புரத உற்பத்தித் தொடங்குவதற்கும் காரணமாகிறது மேலே உள்ள இரண்டு வரைபடங்களிலும் இயக்குநீர் (a), செல் மென்சவ்வு (b), நுண்ணறை ஊனீர் (சைட்டோப்பிளாசம்) (c), உட்கரு (d) ஆகியவை குறிக்கப்பட்டுள்ளன.]]  
பெரும்பாலான புரதக்கூற்று இயக்குநீர்களின், இக்கோசோனாயிடுகளின் ஏற்பிகள் செல்களின் மேற்புறமுள்ள உயிரணு மென்சவ்வில் பொதிந்துள்ளன. பெரும்பாலான இவ்வகை ஏற்பிகள் ஜி-புரதம் பிணைந்த சமிக்ஞை ஏற்பிகளாகும். இவை ஏழு மாறுபக்கச்சவ்வுப் புரதங்களைக் கொண்ட ஆல்ஃபா திருகுசுழல்களைக் கொண்டுள்ளன. இயக்குநீர்கள் அவற்றின் ஏற்பிகளுடன் இணையும்போது குழியவுருவில் உயர்நிலை விளைவுகள் நிகழ்கின்றது: உதாரணமாக, பல்வேறு சைட்டோபிளாசப் புரதங்களில் பாசுப்போ ஏற்றம் அல்லது பாசுப்போ நீக்கம், அயனித் வழித்தடங்களின் ஊடுருவுத் திறன் மாற்றங்கள், செல்லினுள் துணைச் சமிக்ஞை மூலக்கூறுகளின் (cAMP) செறிவு அதிகரித்தல். சில புரத இயக்குநீர்கள் குழியவுரு அல்லது உயிரணுக் கரு விலுள்ள செல்லக ஏற்பிகளுடன் உட்சுரப்புச் செயல்படுமுறை மூலமாக இணைகின்றன.  
இசுடீராயிடு அல்லது தைராயிடு இயக்குநீர்கள் இலக்குச் செல்களின் சைட்டோபிளாசத்திலுள்ள செல்லக இசுடீராயிடு ஏற்பிகளுடன் இணைகின்றன. இத்தகு ஏற்பிகள் ஈந்தணைவிகளால் தூண்டப்பட்ட படியெடுத்தல் காரணிகளைக் கொண்ட உட்கரு ஏற்பிகள் குடும்பத்தைச் சார்ந்தவையாகும். முதலில், இந்தகு ஏற்பிகளுடன் இணைய இயக்குநீர்கள் கலமென்சவ்வை ஊடுருவிச் செல்ல வேண்டும். இவை கொழுமியத்தில் கரையக்கூடியவையாக உள்ளதால் இது சாத்தியமாகிறது. இயக்குநீர்-ஏற்பி இணைந்த கூட்டுப்பொருள் உட்கரு மென்சவ்வைத் தாண்டி, உட்கருவை அடைந்து, குறிப்பிட்ட மரபணு வரிசையையுடன் பிணைந்து, சில மரபணுக்களின் வெளிப்பாடுகளை ஒழுங்காறு செய்கின்றது. இதன் மூலம் வெளிப்படுத்தப்பட்ட மரபணுக்களால் குறியீடு செய்யப்பட்ட புரத உற்பத்தி அதிகமாக்கப்படுகின்றது . என்றாலும், எல்லா இசுடீராயிடு ஏற்பிகளும் கலத்தினுள் இருப்பதில்லை. சில இசுடீராயிடு ஏற்பிகள் முதலுருமென்சவ்வில் உள்ளன.
# எரிபொருள் உட்செலுத்தல் தொகுதி

உள் எரி பொறியின் தொழிற்பாட்டில் அதன் உள்வாங்கி வீச்சில் எரிவளியும் காற்றும் கலந்து உட்செல்லும். எவ்வளவு எரிவளியும் காற்றும் கலந்து உட்செல்லும் என்பதை கட்டுப்படுத்தும் தொகுதியே **எரிபொருள்ள் உட்செலுத்தல் தொகுதி** ஆகும். இந்தக் கலவையின் விகிதம் "காற்று-எரி பொருள் விகிதம்" எனப்படுகிறது.  
இது மூன்று வகைப்படும்
1. கார்பறேற்ரர் எரிபொருள் தொகுதி (Carburetor Fuel System)
1. காசெலின் உட்செலுத்தல் தொகுதி (Gasoline Injection System)
1. டீசல் உட்செலுத்தல் தொகுதி (Diesel Injection System)  
1980 பின்னர் இலத்திரனியல் கட்டுப்பாடு தொகுதிகள் வந்தபின் கார்பறேற்ரர் வகை பயன்பாட்டில் அவ்வளவு இல்லை.
# எரிபொருள் உட்செலுத்தல் தொகுதி

## உசாத்துணைகள்

- பாஸ்கரன் சூசைதாசன். 1999. மோட்டார் வாகனங்களும் தொழில் நுட்பமும். *நுட்பம் (சஞ்சிகை)*.
# புகைபோக்கித் தொகுதி

உள் எரி பொறி எரிபொருள் எரிந்தவுடன் அதிலுள்ள ஆற்றல் முடிந்துவிடும். எரிந்த மீதமுள்ள கழிவு வளிமங்களை உந்தி நகர்ந்து அமுக்கி உந்தறையோடு இணைக்கப்பட்ட ஒரு கழிவாய் குழாயின் வழியாக தள்ளிவிடும். இந்த குழியாயும் அதோனுடு இவ்வாறு கழிவு வளிமங்களை வெளியேற்ற பயன்படும் உறுப்புகளுமே **புகைபோக்கித் தொகுதி** எனப்படுகிறது. வெளியேற்றும் பொழுது கழிவு வளிமங்களை சுத்திகரிப்பதும் இந்த தொகுதியின் செயற்பாடு ஆகும்.  
புகைபோக்கித் தொகுதியின் முக்கிய பாகங்கள் பின்வருமாறு:
- பிரதான புகைபோக்கித் பாகம் (Cylinder head and exhaust manifold)
- மாசகற்றும் பாகம் (A catalytic converter to reduce air pollution)
- சத்ததை அடக்கும் பாகம் (A muffler (North America) / silencer (Europe), to reduce noise)
- புகைபோக்கி குழாய்
# புகைபோக்கித் தொகுதி

## உசாத்துணைகள்

- பாஸ்கரன் சூசைதாசன். 1999. மோட்டார் வாகனங்களும் தொழில் நுட்பமும். *நுட்பம் (சஞ்சிகை)*.
# சான் பாப்டிஸ்ட் டெனிஸ்

**சான் பாப்டிஸ்ட் டெனிஸ்** (*Jean-Baptiste Denys*; 1640–1704) என்பவர் ஒரு பிரெஞ்சு மருத்துவர் ஆவார். இவர் பதினான்காம் லூயி மன்னனின் தனிப்பட்ட மருத்துவராக இருந்தவர்.  
ஜூன் 15, 1667 இல் இவர் உலகின் முதலாவது மனித இரத்த மாற்றீட்டை செயற்படுத்தினார். ஆட்டின் 9 அவுன்ஸ் நிறை கொண்ட இரத்தத்தை காய்ச்சலால் பீடிக்கப்பட்டு சோர்ந்து போயிருந்த 15 அகவை கொண்ட ஒரு சிறுவனின் உடலில் செலுத்தினார். அதன் பின்னர் அச்சிறுவனின் உடல் நிலை தேறியது.
# பியொங்யாங்

**பியொங்யாங்** வட கொரியாவின் தலைநகரமும் மிகப்பெரிய நகரமும் ஆகும். டேடொங் ஆறு இந்நகரம் வழியாக செல்கிறது. 2008 -ன் மக்கள் தொகை கணக்கெடுப்பின்படி, இந்நகரத்தின் மொத்த மக்கட்தொகை 3,255,288 ஆகும் . பியோங்யாங் நேரடியாக நிர்வகிக்கப்படும் நகரம் மற்றும் வட கொரிய மாகாணங்களுக்கு சமமான அந்தஸ்தைக் கொண்டுள்ளது.  
இது கொரியாவின் பழமையான நகரங்களில் ஒன்றாக கருதப்படுகிறது. இது கோஜோசியன் மற்றும் கோகுரியோ உள்ளிட்ட இரண்டு பண்டைய கொரிய இராச்சியங்களின் தலைநகராக இருந்தது, மேலும் கோரியோவின் இரண்டாம் தலைநகராகவும் செயல்பட்டது. முதல் சீன-ஜப்பானியப் போரின்போது நகரத்தின் பெரும்பகுதி அழிக்கப்பட்டது, ஆனால் அது ஜப்பானிய ஆட்சியின் கீழ் புதுப்பிக்கப்பட்டு ஒரு தொழில்துறை மையமாக மாறியது. 1948 இல் வட கொரியா நிறுவப்பட்டதைத் தொடர்ந்து, பியோங்யாங் அதன் உண்மையான தலைநகராக மாறியது. கொரியப் போரின்போது இந்த நகரம் மீண்டும் அழிக்கப்பட்டது, ஆனால் சோவியத் உதவியுடன் போருக்குப் பிறகு விரைவாக மீண்டும் கட்டப்பட்டது.  
பியோங்யாங் வட கொரியாவின் அரசியல், தொழில்துறை மற்றும் போக்குவரத்து மையமாகும். இது வட கொரியாவின் முக்கிய அரசாங்க நிறுவனங்களுக்கும், கொரியாவின் ஆளும் தொழிலாளர் கட்சிக்கும் சொந்த ஊர்.
# பிரசிலியா

**பிரசிலியா** (, ) பிரசில் நாட்டின் தலைநகரமாகும். 2007 கணக்கெடுப்பின் படி 2,455,903 மக்கள் இந்நகரில் வசிக்கிறார்கள். 1956இல் புதிய தலைநகரை உருவாக்கும் நோக்கில், இந்நகரத்தை லூசியோ கோஸ்தா, கட்டிடக் கலைஞரான ஆஸ்கர் நிமேயர் ஆகியோர் திட்டமிட்டு உருவாக்கினர்.  
21 ஏப்ரல், 1960 இலிருந்து இந்நகரம் பிரேசிலின் தலைநகராக உள்ளது. அதற்கு முன் 1763 முதல் 1960 வரை ரியோ டி ஜனேரோ பிரேசிலின் தலைநகராக இருந்தது.  
இங்கு 119 அயல்நாட்டுத் தூதரகங்கள் உள்ளன.
# பிரேசிலியா

**பிரேசிலியா** (Brazilea) என்பது ஒரு அழிந்துபோன பேரின அல்காவாகும். பிரேசிலியா சிற்றினங்களான பிரேசிலியா ஹெல்பி மற்றும் பிரேசிலியா சிஸ்ஸா ஆகியவை பேலியோரோட்டா என்னும் இடத்தில் உள்ள ஜியோ பார்க் பகுதியில் மரியானா நகரில் மொரோ டோ பாபாலியோ பாறைப்பகுதியில் வாழ்ந்ததாக கண்டுபிடிக்கப்பட்டுள்ளது. பிரேசிலியா வாழ்ந்த காலம் பேர்மியன் காலத்தில் சக்மாரியன் காலம் ஆகும்.
# பத்திரிசு லுமும்பா உருசிய மக்கள் நட்புறவுப் பல்கலைக்கழகம்

**பத்திரிசு லுமும்பா உருசிய மக்கள் நட்புறவுப் பல்கலைக்கழகம்** (*Patrice Lumumba Peoples' Friendship University of Russia*, உருசியம்: Российский университет дружбы народов имени Патриса Лумумбы), அல்லது **RUDN University**) என்பது உருசியத் தலைநகர் மாஸ்கோவில் அமைந்துள்ள ஒரு பொது ஆய்வு பல்கலைக்கழகம் ஆகும். காங்கோ அரசியல்வாதியான பத்திரிசு லுமும்பாவின் நினைவாக இது பத்திரிசு லுமும்பா பல்கலைக்கழகம் என்றும் அழைக்கப்படுகிறது. இப்பல்கலைக்கழகம் 1960 பெப்ரவரி 5 ஆம் நாள் சோவியத் கம்யூனிஸ்டுக் கட்சியின் மத்திய குழுவின் தீர்மானத்தின்படி நிறுவப்பட்டது. குடியேற்ற நாடுகளிடம் இருந்து விடுதலை அடைந்த நாடுகளுக்கு உதவுவதற்காக இது நிறுவப்பட்டது. அணிசேரா நாடுகளில் சோவியத் வெளியுறவுக் கொள்கை இலக்குகளை மேலும் மேம்படுத்தவும் இந்தப் பல்கலைக்கழகம் செயல்பட்டது.
# பத்திரிசு லுமும்பா உருசிய மக்கள் நட்புறவுப் பல்கலைக்கழகம்

## வரலாறு

மக்கள் நட்புறவுப் பல்கலைக்கழகம் சோவியத் அரசாங்கத்தால் 1960, பெப்ரவரி 5 இல் ஆரம்பிக்கப்பட்டது. கொங்கோவில் கொல்லப்பட்ட கறுப்பினத் தலைவர் பத்திரிசு லுமும்பாவின் நினைவாக பெப்ரவரி 22, 1961 இல் இப்பல்கலைக்கழகத்துக்கு அவரது பெயர் சூட்டப்பட்டது. முதலாம் ஆண்டில் 59 நாடுகளில் இருந்து மொத்தம் 539 வெளிநாட்டு மாணவர்களும், 57 சோவியத் மாணவர்களும் இப்பல்கலைக்கழகத்துக்கு சேர்க்கப்பட்டார்கள்.  
1990களில் சோவியத் ஒன்றியத்தின் கலைப்பிற்குப் பின்னர் பெப்ரவரி 5, 1992 இப்பல்கலைக்கழகத்தின் பெயர் "ரஷ்ய மக்கள் நட்புறவுப் பல்கலைக்கழகம்" என மாற்றப்பட்டது.
# பத்திரிசு லுமும்பா உருசிய மக்கள் நட்புறவுப் பல்கலைக்கழகம்

## இன்று

இன்று, இப்பல்கலைக்கழகத்தின் 47,000 இற்கும் அதிகமான பட்டதாரிகள் உலகின் 165 நாடுகளில் பணியாற்றுகிறார்கள். தற்போது இங்கு பட்டப்பின்படிப்பு, மற்றும் தொழிற்பயிற்சி உட்பட 57 கல்வித்திட்டங்களில் 131 நாடுகளின் 450 இனங்களில் இருந்து கிட்டத்தட்ட 23,000 மாணவர்கள் கல்வி பயிலுகின்றனர். இவர்களில் கிட்டத்தட்ட 3,500 வெளிநாட்டினர் அடங்குவர்.
# பத்திரிசு லுமும்பா உருசிய மக்கள் நட்புறவுப் பல்கலைக்கழகம்

## பழைய மாணவர்கள் சிலர்

- டானியல் ஒர்ட்டேகா, நிக்கராகுவா அரசுத்தலைவர்
- மிசேல் ஜொட்டோடியா, மத்திய ஆப்பிரிக்கக் குடியரசு அரசுத்தலைவர்
- அலெக்சேய் நவால்னி, உருசிய அரசியல்வாதி
- ரோகண விஜயவீர, இலங்கை மார்க்சிய அரசியல்வாதி, புரட்சியாளர்
- வீரசிங்கம் துருவசங்கரி, இலங்கை அறிவியலாளர்
# வஸ்தோக் திட்டம்

**வஸ்தோக் திட்டம்** (*Vostok programme*, ரஷ்ய மொழி: Восток, கிழக்கு) என்பது சோவியத் ஒன்றியத்தின் மனிதரை முதற்தடவையாக பூமியின் சுற்றுவட்டத்துக்கு வெற்றிகரமாக அனுப்பிய விண்கலத் திட்டம் ஆகும்.
# வஸ்தோக் திட்டம்

## திட்டங்கள்

- ஸ்புட்னிக் 4 - மே 15, 1960
- ஸ்புட்னிக் 5 - ஆகஸ்ட் 19, 1960
- ஸ்புட்னிக் 6 - டிசம்பர் 1, 1960
- ஸ்புட்னிக் 9 - மார்ச் 9, 1961
- ஸ்புட்னிக் 10 - மார்ச் 25, 1961
# வஸ்தோக் திட்டம்

## திட்டங்கள்

### வஸ்தோக் மனிதப் பயணங்கள்

| நிரை | சின்னம் | திட்டம் | ஏவல் | காலம் | மீளல் | வீரர்கள் | குறிப்பு |
| --- | --- | --- | --- | --- | --- | --- | --- |
| 1 | வஸ்தோக் 1 | ஏப்ரல் 12 1961 | 1 ம 48 நி | ஏப்ரல் 12 1961 | யூரி ககாரின் | விண்வெளியில் முதல் மனிதன் |  |
| 2 | வஸ்தோக் 2 | ஆகஸ்ட் 6 1961 | 1 நா 1 ம 18 நி | ஆகஸ்ட் 7 1961 | கேர்மொன் டீட்டொவ் | முதன்முதலாக ஒரு முழு நாள் மனிதன் விண்வெளியில் இருந்தமை. |  |
| 3 | வஸ்தோக் 3 | ஆகஸ்ட் 11 1962 | 3 நா 22 ம 22 நி | ஆகஸ்ட் 15 1962 | ஆண்ட்றியான் நிக்கொலாயெவ் | முதற் தடவையாக இரண்டு வெவ்வேறு விண்கலங்கள் விண்வெளியில். |  |
| 4 | வஸ்தோக் 4 | ஆகஸ்ட் 12 1962 | 2 நா 22 ம 56 நி | ஆகஸ்ட் 15 1962 | பவெல் பப்போவிச் | முதற் தடவையாக இரண்டு வெவ்வேறு விண்கலங்கள் விண்வெளியில். |  |
| 5 | வஸ்தோக் 5 | ஜூன் 14 1963 | 4 நா 23 ம 7 நி | ஜூன் 19 1963 | வலேரி பீக்கொவ்ஸ்கி | முதலாவது நீண்ட நேர தனி மனித விண்வெளிப் பயணம். |  |
| 6 | வஸ்தோக் 6 | ஜூன் 16 1963 | 2 நா 22 ம 50 நி | ஜூன் 19 1963 | வலண்டீனா டெரெஷ்கோவா | விண்வெளியின் முதல் பெண். | } |
# வஸ்தோக் திட்டம்

## திட்டங்கள்

### திட்டமிடப்பட்ட பயணங்கள்

இவற்றை விட வேறு ஏழு வஸ்தோக் பயணங்கள் (வஸ்தோக் 7 முதல் 13) திட்டமிடப்பட்டிருந்த போதிலும் இவை நிறுத்தப்பட்டு வஸ்கோத் திட்டத்துடன் இணைக்கப்பட்டது.
# வலந்தீனா தெரெசுக்கோவா

**வலந்தீனா விளாடிமீரொவ்னா தெரெசுக்கோவா** (*Valentina Vladimirovna Tereshkova*; ; பிறப்பு: 6 மார்ச் 1937), என்பவர் சோவியத் ஒன்றியத்தின் ஓய்வுபெற்ற விண்வெளி வீராங்கனையும் முதற்தடவையாக விண்வெளிக்குச் சென்ற பெண்ணும் ஆவார். இவர் வசுத்தோக்கு 6 விண்கலத்தில் 1963 சூன் 16 அன்று விண்வெளிக்குச் சென்று அங்கு மூன்று நாள்களுக்குச் சற்றுக் குறைவாகத் தங்கியிருந்து வெற்றிகரமாகத் திரும்பினார்.  
1961ஆம் ஆண்டு சோவியத் ஒன்றியத்தைச் சேர்ந்த யூரி ககாரின் மண்ணிலிருந்து விண்ணுக்குச் சென்ற முதல் மாந்தர் என்ற பெருமையைப் பெற்றார். அவருக்கு அடுத்தபடியாகப் பெண் ஒருவரை விண்ணுக்கு அனுப்ப சோவியத்து ஒன்றியம் முடிவு செய்தது. இந்த அறிவிப்பை கேட்டதும் ஆயிரக்கணக்கான விண்ணப்பங்கள் குவிந்தன. இறுதிக் கட்டமாக நான்கு பெண்கள் மட்டுமே தெரிவு செய்யப்பட்டனர். மிகக்கடினமான பயிற்சிகளுக்குப் பிறகு 25 வயதான வலண்டீனா தெரெசுக்கோவா தெரிவு செய்யப்பட்டார்.  
வத்தோக்கு-6 என்ற விண்கலம் வலண்டீனாவை ஏற்றிக்கொண்டு 1963 சூலை 16ஆம் நாள் வானத்தை நோக்கிப் புறப்பட்டது. இவர் பூமிப்பந்தைச் சுற்றி 48 முறைகள், 70 மணி நேரம் 50 நிமிடங்கள் விண்வெளியில் வலம் வந்தார். விண்வெளிக்குச் சென்ற முதல் பெண்மணி என்ற பெருமையையும், அதிக நேரம் விண்வெளியில் தங்கியிருந்த விண்வெளி வீரர் என்ற பெருமையையும் பெற்றார்.  
சூன் 19ஆம் நாள் விண்கலம் பூமிநோக்கிப் பாய்ந்து வந்தபோது, தரையிறங்கும் முன்பே பாராசூட்டில் இருந்து குதித்து, பாதுகாப்பாக இறங்கினார். ‘சோவியத் ஒன்றியத்தின் வீராங்கனை’ என்ற பதக்கத்துடன் ‘இலெனின் விருது’, வேறு பல விருதுகள் எனக் குவிந்தன.
# படிமம்:Appakuddy.jpg

படிமம் பெறப்பட்ட தளம்: manipaymaruthady.com
# படிமம்:Appakuddy.jpg

## தங்கம்மா அப்பாக்குட்டி பற்றிய நியாயமான பயன்பாடு

The image linked here is claimed to be used under fair use as:
1. it is a photo of a famous individual;
1. the photo is only being used for informational purposes.--Kanags <sup>\பேச்சு</sup> 08:08, 16 ஜூன் 2008 (UTC)
# ஒப்பனைப் பொருட்கள்

மனித உடலை அலங்கரிக்க, அழகாக காட்சிப்படுத்த, உடலைப் பாதுகாக்க **ஒப்பனைப் பொருட்கள்** பயன்படுகின்றன. பொதுவாக ஒப்பனைப் பொருட்கள் வேதியியல் சேர்மங்களால் தயாரிக்கப்பட்டதாகவோ அல்லது இயற்கை மூலங்களில் இருந்து செயற்கையாக தருவிக்கப்பட்டவைகளாகவோ இருக்கின்றன
நடனம் ஆடுவோர், நாடகம் நடிப்போர் மட்டுமல்லாமல் அன்றாட வாழ்விலும் மனிதர்கள் தம் அழகை வெளிப்படுத்த ஒப்பனைப் பொருட்களைப் பயன்படுத்துகின்றனர். குறிப்பாக பெண்கள் இவற்றைப் பயன்படுத்தி அழகு செய்வதில் கூடிய ஈடுபாடு கொண்டுள்ளனர்.  
பூ, மஞ்சள், எண்ணெய் போன்றவை தொன்று தொட்டே பயன்படுத்தப்பட்டன. அண்மைக் காலங்களில் பல்வேறு தொழிற்சாலைகள் பலதரப்பட்ட ஒப்பனைப் பொருட்களை சந்தைக்கு கொண்டுவந்துள்ளன. இவற்றுள் பல பயனரின் அல்லது பிறரின் உடல் நலத்துக்குக் கேடு விளைவிப்பதாகவும் கண்டறியப்பட்டுள்ளது. குறிப்பாக சில வாசனைத் திரவியங்கள் பலருக்கு ஒவ்வாமையை உண்டுபண்ண வல்லது.
# ஒப்பனைப் பொருட்கள்

## பட்டியல்

- தலைமயிர்: கூந்தல் சாயம்; மயிர்ச்சாயம்
- தோல்: தோல் பசை
- முகம்: முகப் பசை, பூசல் மா (powder)
- கண் இமை: கண்ணிமை முடிகள் (mascara), கண் மை (eye liner)
- சொண்டு, உதடு: உதட்டு சாயம் (lip stick), உதட்டு மினுப்பு (lip gloss)
- நகம்: நகப் பூச்சு (nail polish)
- உடல்: வாசனைத் திரவம் (perfume)
# அந்தசுது குறியீடு

**அந்தசுது குறியீடு** அல்லது **பெருமைநிலைக் குறியீடு** என்பது ஒருவருடைய சமூக நிலையைப் புறநிலையாகக் காட்டுவதும், பொருளாதார அல்லது சமூகத் தகுதியைச் சுட்டுவதும் ஆகும். பல ஆடம்பரப் பொருட்கள் பெருமைநிலைக் குறியீடாகக் கருதப்படுகின்றன. அந்தசுது குறியீடுகள் எல்லா இடங்களில் ஒரே வகையாக இருக்க தேவையில்லை. எனினும் உலகமயமாதல் சூழலில் கூடுதலான உயர் வர்க்க மக்கள் ஒரே வகையான அந்தஸ்து குறியீடுகளை நாடுகின்றனர்.  
வரலாற்றின் வெவ்வேறு காலப்பகுதிகளில் அந்தஸ்து குறியீடுகள் மாறி வந்திக்கின்றன. முன்னர் வசதி படைத்தோர் வெள்ளையாகவும் குண்டாகவும் இருப்பதை அந்தஸ்து குறியீடாக கருதினர். ஏன் என்றால் உடலுழைப்பு மிகுந்த முன்னைய காலப்பகுதியில் அவ்வாறு வேலை செய்ய தேவையற்ற வசதி படைத்தோர் குண்டாக இருப்பதை அந்தஸ்து குறியீடாக கருதினர். இன்று பெரும்பாலும் அமர்தியங்கும் வாழ்முறையை கொண்டிருப்பதால் அமெரிக்க போன்ற நாடுகளில் பெருந்தொகையினர் குண்டாக உள்ளனர். அதனால் ஒல்லியாக இருப்பதுவே அந்தஸ்து குறியீடாக பாக்கப்படுகிறது.  
அந்தசுது குறியீடு அல்லது பெருமைநிலைக் குறியீடு என்பது ஒருவருடைய சமூக நிலையைப் புறநிலையாகக் காட்டுவதும், அது பொருளாதார அல்லது சமூக நிலையின் குறியீடாகவும் இருக்கலாம்.
# அந்தசுது குறியீடு

## ஐக்கிய அமெரிக்காவில் பெருமைநிலை குறியீடு எடுத்துக்காட்டுகள்

- செல்வம்/திறமையால் பெற்ற அழகிய மனைவி/சிறந்த கணவன்
- பெரிய விலை உயர்ந்த வீடு
- வால் தெருவில் நிறுவன சட்டம்,நிதி, வங்கி அல்லது மேலாண்மை தகவுரைஞராக கூடுதல் ஊதியம் பெறுதல்
- விலையுயர்ந்த மகிழுந்துகள், சில விளையாட்டு பயனளி உந்துகள்,படகுகள் மற்றும் தனிப்பட்ட வானூர்திகள்.
- விலை உயர்ந்த கடிகாரம்: காட்டாக ரோலக்சு,ஓமேகா அல்லது படேக் பிலிப்.
- விலை உயர்ந்த உடை/நறுமணங்கள்: புரூக் பிரதர்சு, சவில் ரோ, சானல், புளூமிங்டேல், பர்பெர்ரி
- உயர்ந்த மனமகிழ் மன்றங்கள் உறுப்பினராதல்
- ஆடம்பர விடுமுறைகள்
- ஐவி லீக் எனப்படும் பழங்கால பாரம்பர்யம் மிகுந்த பல்கலைக்கழக படிப்பு: ஆர்வர்ட், யேல், பிரின்சுடன் அல்லது ஆக்சுபோர்ட், கேம்பிரிட்சு
- தனியார் கல்வி: பிலிப்சு எக்சுடர் அகாதெமி அல்லது இன்சுடூய்ட் லெ ரோசே.
- விலை உயர் நகைகள்: ஹாரி வின்சுடன்அல்லது டிஃபனி.
- விலை உயர் கருவிகள்: வீட்டு காட்சியரங்கங்கள்.
- பிரேசிலிய, இந்திய அல்லது ஆபிரிக்க அரிய மரங்களாலான பேனா அல்லது உயர்ந்த உலோகத்தினாலானவை கிராஸ் அல்லது வாடர்மேன்.
- பிளாட்டினம்,தங்கம்,வெள்ளி மற்றும் பிற உயர் உலோகங்களை சேமித்து வைத்தல்.
- இரத்தினம், முத்து
- விடுமுறை வீடுகள்
- திராட்சைத் தோட்டங்கள்
- தனியார் வங்கி சேவைகள்
- ஈரப்பதன் சமனாக்கப்பட்ட கூபா சிகார்களுக்கேயான அறை.
# எளிய வாழ்முறை

**எளிய வாழ்முறை** என்பது உணவு, உடை, உறையுள், ஈடுபாடுகள் என வாழ்வியலின் பல்வேறு தளங்களிலும் எளிமையைக் கடைப்பிடித்து வாழ்வதாகும். பலருக்கு எளிய வாழ்முறை பொருளாதார நெருக்கடியால் ஏற்பட்ட ஒரு கட்டாயம். பிறர் எளிய வாழ்முறையைத் தமது அமைதியான, மகிழ்ச்சியான பயன்மிக்க வாழ்வுக்கு ஏற்ற வாழ்முறையாகத் தேர்ந்தெடுக்கின்றனர்.  
எளிய வாழ்முறைக் கோட்பாடு எங்கு தோன்றியது என்று குறிப்பிட்டு கூறுவது கடினம். இந்திய சமயங்களில் எளிய வாழ்முறை ஆசையில் இருந்தும் மாயையில் இருந்தும் விடுதலை பெறுவதற்கான ஒரு வழியாக பார்க்கப்பட்டது. சித்தர்கள், துறவிகள் போன்ற சிலர் எளிய வாழ்க்கை முறையை இளமையிலேயே ஏற்றுக்கொண்டனர். மேலும், இது ஒவ்வொரு மனிதனும் ஒரு கட்டத்தில் ஏற்கத் தகுந்த வாழ்வு முறையாகவும் பரிந்துரைக்கப்பட்டது. ஒரு மனிதனின் வாழ்க்கைக் கட்டங்கள் மாணவனாக, வீட்டுத் தலைவனாக, ஓய்வு பெற்றவனாக, முற்றும் துறந்தவனாக (*Ascetic*) பிரிக்கப்படுகிறது. பௌத்தம், சமணம், கிறித்தவ சமயங்களின் துறவிகள் ஆகியோரும் எளிய வாழ்முறையைப் பின்பற்றுகின்றார்கள்.  
எளிய வாழ்முறை ஐக்கிய அமெரிக்கா போன்ற பொருளாதார வளம் மிக்க நாடுகளிலும் சிறுபான்மையினரால் விரும்பி ஏற்றுக் கொள்ளப்பட்டுள்ளது. குறிப்பாக வேகமான பொருளாதார வளர்ச்சியின் சூழலியல் விளைவுகள் பாரதூரமாக வெளிப்படும் இந்தக் காலகட்டத்தில் மேலும் மேலும் பலர் எளிய வாழ்முறையைத் தேர்வு செய்கின்றனர்.
# மூன்றாம் பால்

**மூன்றாம் பாலினம்** *(Third gender)* அல்லது **மூன்றாம்பால்** *(third sex)* எனும் கருத்தினம், தங்களாலோ சமூகத்தாலோ ஆண் அல்லது பெண்ணாக வகைப்படுத்த இயலாத தனியர்களைக் குறிக்கும். இது மூன்று அல்லது அதற்கு மேற்பட்ட பாலின அமைப்புகள் நிலவும் சமூகத்தில் அமையும் சமூக வகைபாடாகும். *மூன்றாம்* எனும் சொல் வழக்கமாக "மற்றமை" எனப் பொருள்படும்; சில பண்பாட்டு மானிடவியலால்லர்களும் சமூகவியலாளர்களும் நான்காம், ஐந்தாம், and "some" பாலினங்களையும் விளக்கியுள்ளனர்.  
உயிரியல் ஒரு மாந்தரின் குறுமவக, உடற்கூற்றுப் பால் ஆணா, பெண்ணா, அல்லது இந்த [[பாலியல் ஈருருவியம் #மாந்தர்கள்|பாலியல் ஈருருவியத்தின்] ] பொதுவாக அமையாத, ஊடுபாலினம் எனப்படும் மயங்கியநிலை வேறுபாடுகளில் ஒன்றா என்பதைத் தீர்மானிக்கிறது. என்றாலும், தன் ஆளுமை அடையாளநிலையாக, சமூகத்தால் அடையாளப்படுத்தப்படும் இருப்புநிலையாக ஆணாகவோ அல்லது பெண்ணாகவோ அல்லது மற்றமையாகவோ அமைதல், வழக்கமாக அவர்கள் வாழும் குறிப்பிட்ட பண்பாட்டில் தனியரது பாலினப் பாத்திரத்தையும் பாலின அடையாளத்தையும் சார்ந்தமைகிறது. அனைத்துப் பண்பாடுகளும் கச்சிதமாக பாலினப் பாத்திரங்களை வரையறுப்பதில்லை.  
தமிழ்நாடு அரசு மூன்றாம் பாலினத்தாரை தற்போது அங்கீகரிக்க தொடங்கி உள்ளது. அவர்கள் அடையாள அட்டை, மற்றும் இதர சேவைகளைப் பெற மூன்றாம் பால் என தம்மை அடையாளப்படுத்துவதை தமிழ்நாடு ஏற்றுக்கொண்டுள்ளது. இந்தியாவில் இது ஒரு முக்கிய அரசியல் சமூக மாற்றமாக பார்க்கபபடுகிறது.
# மூன்றாம் பால்

## பாலும் பாலினமும்

குறைந்தது 1970 களில், மானிடவியல் அறிஞர்கள் சில பண்பாடுகளில் விளங்கிய பாலினப் பாத்திரங்களைப் பற்றி விவரித்துள்ளனர் ; ஆனால், இருவகைப் பாலினச் சட்டகத்தில் வாழ்ந்த அவர்களால் அப்பாத்திரங்களை விளக்க இயலவில்லை.
# மூன்றாம் பால்

## பாலும் பாலினமும்

### ஊடுபாலினரும் மூன்றாம்பாலினரும்

ஊடுபாலினம் சாராத மக்களைப் போலவே சில ஊடுபாலினரும், அவர்கள் ஆண்களைப் போலவோ பெண்களைப் போலவோ புறத்தோற்றத்தில் இருந்தாலும், முற்றிலும் பெண்ணாகவோ முற்றிலும் ஆணாகவோ அடையாளப்படுத்த விரும்பாமல் இருக்கலாம். ஒரு மருத்துவ மீளாய்வு 8.5–20% ஊடுபாலினர் பாலின வலியுணர்வை வெளிப்படுத்தலைக் காட்டுகிறது; மூன்றாம் 'X' பாலின வகைபாட்டை ஏற்கும் ஆத்திரேலியாவில் எடுத்த சமூகவியல் கள ஆய்வில், வகைமைசாரா பாலியல் பான்மையுள்ளவர்களில் 19% மக்கள் தம் பாலியல் பான்மைகளை "X" அல்லது "மற்றமை" பகுப்பைத் தேர்ந்தெடுத்தனர்; அவர்களில் 52% பெண்ணாகவும், 23% ஆணாகவும் 6% உறுதிபடுத்தமுடியாதவர்களாகவும் புறத்தோற்றத்தில் இருந்தனர். Alex MacFarlane is believed to be the first person in Australia to obtain a birth certificate recording sex as indeterminate, and the first Australian passport with an 'X' sex marker in 2003.  
மூன்றாம் ஊடுபாலினப் பேரவை 2013 நவம்பர்/திசம்பர் மாதத்தில் கூடியது. அப்போது அது பால், பாலினப் பதிவு குறித்த அறிக்கையை முத்ன்முதலாக வெளியிட்டது:
# அன்பளிப்பு

தாமாக உவந்து பிறருக்குத் தரும் பொருட்கள் அல்லது சேவைகள் **அன்பளிப்பு** ஆகும். அன்பளிப்பைப் பெறுவோர் இவ்வாறே பின்னர் அன்பளிப்பைத் திரும்பித் தருவார் என்ற ஒரு எதிர்பார்ப்பு இருக்கக் கூடும். இருப்பினும் இது ஒரு வணிகப் பண்டமாற்று இல்லை. அன்பளிப்புகள் இலவசகமாகத் தரப்படுவையாகும்.  
தமிழர்கள் மத்தியில் ஒரு வீட்டுக்குச் செல்லும் போது உணவுப் பொருட்கள் அல்லது இதர பொருட்களைக் கொண்டு செல்வது பண்பாகப் பார்க்கப்படுகிறது.  
தமிழர் வாழ்வோட்ட சடங்குகளிலும் அன்பளிப்பு வழங்குவது வழக்கம்.  
இந்த வழக்கம் சிலரால் மேசமாகத் தமது இலாபத்துக்காகப் பயன்படுத்துவதாகவும் விமர்சனம் உண்டு. எடுத்துக்காட்டாக அன்பளிப்புகளைப் பெறும் பொருட்டு சடங்குகளை நடத்துவோரும் உள்ளனர். இதனால் உண்மையாகச் சடங்குகள் அல்லது கொண்டாட்டங்களையும் நடத்துவோரும் சங்கடத்துக்குள்ளாவதுண்டு. இப்படியானால் மாற்று வழிகளில் அன்பளிப்புகளை வழங்குவது ஒரு தீர்வாக அமையலாம்.
# பொங்கு தமிழ்

ஈழத்தமிழர் போராட்டத்தின் நியாயங்களை கலைநிகழ்வுகள் மூலம் உலக அரங்கில் முன்வைப்பதே **பொங்கு தமிழ்** ஆகும். இலங்கை இராணுவ ஆக்கிரமிப்புக்கு உட்பட்டு இருக்கும் யாழ் பல்கலைக்கழக மாணவர்களால் இந்த நிகழ்வு 2001 இல் முதன்முறையாக நிகழ்த்தப்பட்டது. அங்கு பின்வரும் மூன்று வேண்டுகோள்கள் முன்வைக்கப்பட்டன.  
- தன்னாட்சி உரிமை
- மரபுவழித் தாயகம்
- தமிழ்த் தேசியம்  
அதனைத் தொடர்ந்து ஈழத்தின் பிற பகுதிகளிலும், புகலிட நாடுகளிலும் இந்த நிகழ்வுகள் முன்னெடுக்கப்பட்டன.
# பொங்கு தமிழ்

## உரிமைக்கான குரல் இலங்கை அரசின் கொடுமைக்கு எதிரான குரல்

பொங்கு தமிழ் உலகத்தமிழர்கள் தமது உரிமைகளுக்காகவும் இலங்கை அரசின் கொடுமைகளுக்கு எதிராகவும் தமது குரலை வெளிப்படுத்தும் ஒர் அரங்கு. பல்வேறு சுதந்திரங்கள் உறுதி செய்யப்பட்ட மேற்குநாடுகளில் வெளிவரும் ஒரு குரல். பலர் தமிழீழ விடுதலைப் புலிகளுக்கு ஆதரவாக கருத்துக்களைத் தெரிவித்தாலும், இது தமிழீழ விடுதலை புலிகளின் ஆதரவாளர்களை மட்டும் கொண்டதாக கொள்ள முடியாது. தமிழர்கள் இலங்கை அரசின் கொடுமைகளுக்கு எதிராக தமது நிலைப்பாட்டை வெளிப்படுத்தும் ஒரு அரங்காகவும் இதைக் கருதலாம்.